Η επίδραση του αποκλεισμού της περιοχής του τετράγωνου οσφυϊκού μυός (quadratus lumborum block,qlb) στις απαιτήσεις σωστικής αναλγησίας διεγχειρητικά και μετεγχειρητικά και στον μετεγχειρητικό πόνο σε σκύλους που υποβάλλονται σε προληπτική ωοθυκυστερεκτομή
Creators: name: Τζώρτζη, Ηλιάνα Βασιλείου
Publisher: name: Aristotle University of Thessaloniki
Year: 2023
Subjects: Τοπική αναισθησία
Αποκλεισμός στο ύψος του τετράγωνου οσφυϊκού μυός
Ωοθυκυστερεκτομή
Regional anesthesia
Quadratus lumborum block (QLB)
Ovariohysterectomy

description: Ο αποκλεισμός στο επίπεδο του τετράγωνου οσφυϊκού μυός (QLB-block) είναι μια σχετικά καινούργια μέθοδος τοπικής αναισθησίας χορηγούμενης μεταξύ των περιτονιών (interfascial plane blocks) υπό υπερηχοτομογραφική καθοδήγηση, η οποία φαίνεται να προσφέρει ικανοποιητική αναλγησία για ποικίλες επεμβάσεις τόσο στην Ιατρική όσο και στην Κτηνιατρική. Σκοπός της παρούσας μελέτης είναι να αξιολογηθεί η επίδραση του QLB στις ανάγκες σωστικής αναλγησίας διεγχειρητικά και μετεγχειρητικά και στον μετεγχειρητικό πόνο σε σκύλους που υποβάλλονται σε χειρουργική επέμβαση προληπτικής ωοθυκυστερεκτομής. Στην παρούσα μελέτη, περιλήφθηκαν 24 υγιείς θηλυκοί σκύλοι που υποβλήθηκαν σε προληπτική ωοθηκυστερεκτομή, οι οποίοι χωρίστηκαν τυχαία σε δύο ισάριθμες ομάδες, ως εξής: στην ομάδα της μπουπιβακαΐνης (BUP), στην οποία το QLB πραγματοποιήθηκε με 0,5 ml/kg/ημιμόριο μπουπιβακαΐνης 0,25% και στην ομάδα του φυσιολογικού ορού (PLACEBO), στην οποία το QLB πραγματοποιήθηκε με ίσο όγκο φυσιολογικού ορού. Το αναισθητικό πρωτόκολλο ήταν κοινό και για τις δύο ομάδες. Διεγχειρητικά, καταγράφονταν η καρδιακή και αναπνευστική συχνότητα και η μέση αρτηριακή πίεση. Εάν παρατηρούνταν αύξηση ίση ή μεγαλύτερη του 20% στην καρδιακή ή/και στην αναπνευστική συχνότητα ή/και στη μέση αρτηριακή πίεση ύστερα από χειρουργικό ερεθισμό, τότε χορηγούνταν σωστική αναλγησία. Μετεγχειρητικά, αξιολογούταν «τυφλά» ο πόνος με μηχανικό αλγόμετρο και με την τροποποιημένη σύντομη μορφή της κλίμακας Γλασκόβης (GCMPS-SF) 20 λεπτά (t1), 1 (t2), 2 (t3), 4 (t4), 9 (t5) και 20 (t6) ώρες μετά την εξαγωγή του τραχειοσωλήνα. Εάν διαπιστωνόταν βαθμολογία πόνου με την κλίμακα GCMPS-SF ίση ή μεγαλύτερη του 5/20 ή 6/24, τότε δινόταν σωστική αναλγησία και δεν πραγματοποιούταν περαιτέρω μετρήσεις. Για την στατιστική επεξεργασία των αποτελεσμάτων χρησιμοποιήθηκε ο έλεγχος χ2 και ένα γενικό γραμμικό μοντέλο για επαναλαμβανόμενες μετρήσεις.Διεγχειρητικά, 4/12 ζώα της ομάδας BUP και 9/12 ζώα της ομάδας PLACEBO έλαβαν σωστική αναλγησία, με τη διαφορά να είναι στατιστικώς μη σημαντική (p=0,1). Μετεγχειρητικά, 1/12 ζώα της ομάδας BUP και 8/12 ζώα της ομάδας PLACEBO έλαβαν σωστική αναλγησία, με τη διαφορά να αποδεικνύεται στατιστικώς σημαντική (p=0,009). Τέλος, η ομάδα BUP είχε στατιστικώς σημαντικά υψηλότερο μηχανικό ουδό του πόνου και χαμηλότερες βαθμολογίες πόνου με την κλίμακα GCMPS-SFσε όλες τις χρονικές στιγμές σε σχέση με την ομάδα PLACEBO (p&lt;0,005).Το QLB με μπουπιβακαΐνη 0,25% μπορεί να προσφέρει αναλγησία μετεγχειρητικά σε σκύλους που υποβάλλονται σε επεμβάσεις προληπτικής ωοθυκυστερεκτομής σε σύγκριση με τη χορήγηση placebo με την ίδια μέθοδο. Απαιτούνται και άλλες μελέτες για να διερευνηθεί ο ρόλος του στη διαχείριση του πόνου σε άλλες επεμβάσεις.
description: Quadratus lumborum block (QLB ) is a relatively new interfascial plane block that has shown promise in providing effective analgesia for various surgical procedures in humans and animals. Our study aimed to evaluate the effect of QLB with bupivacaine on both intra- and post-operative requirements for rescue analgesia (RA) and on postoperative pain in dogs undergoing elective ovariohysterectomy.QLB was performed in twenty-four healthy bitches scheduled to undergo elective ovariohysterectomy, which were randomly and equally assigned to receive either 0.5 ml kg-1 per side bupivacaine 0.25% (BUP-group) or the same volume of NaCl 0.9% (PLACEBO-group). All dogs were anesthetized with the same anaesthetic protocol. Intraoperatively, heart rate, respiratory rate, and mean arterial pressure were recorded. If there was an increase of 20% or more in any of these parameters associated with surgical stimulation, then RA was administered. Postoperatively, pain was assessed blindly with the short form of the Glasgow Composite Measure Pain Scale (GCMPS-SF) and with measurement of mechanical nociceptive thresholds (NT) at 20 minutes (t1), 1 (t2), 2 (t3), 4 (t4), 9 (t5), and 20 (t6) hours after extubation. RA was administered when CMPS-SF score exceeded 5/20 or 6/24 and no further pain assessments were performed. The chi-squared test and a general linear model for repeated measurements were used for the statistical analysis of the data.Intraoperatively, fewer dogs in BUP-group (4/12) received rescue analgesia than in the PLACEBO-group (9/12), but the difference was statistically non-significant (p=0.1). Postoperatively, statistically significantly fewer dogs in the BUP-group (1/12) received rescue analgesia than in the PLACEBO-group (8/12) (p=0.009). Statistically significant differences (p&lt;0.005) were observed in GCMPS-SF scores and NT at all-time points, with BUP-group having overall lower GCMPS-SF scores and higher NT.The QLB block with bupivacaine 0.25% can provide postoperative analgesia in dogs undergoing elective ovariohysterectomy compared to placebo. Further studies are needed to evaluate the potential role of QLB for other types of surgery.